తెలకపల్లి రవి : అమరావతి కాదు,అధికారంవైపే బిజెపి చూపు -
తెలకపల్లి రవి : అమరావతి కాదు,అధికారంవైపే బిజెపి చూపు
Aug 12, 2020 05:05 PM
ఏపీ బిజెపి నూతన అధ్యక్షుడు సోము వీర్రాజు ప్రమాణ స్వీకారంలో ఆ పార్టీ జాతీయ నేత రామ్‌మాధవ్‌ తమ రాజకీయ వ్యూహాన్ని సూటిగానే చెప్పేశారు. వీర్రాజుతో సహా ఇతర నాయకుల మాటు కూడా 2024 ఎన్నిక గురించే ఎక్కువగా నడిచాయి తప్ప అమరావతి గురించి కాదు. రాజధాని మార్పునకు మేము వ్యతిరేకం అంటూ ఆవాక్యం పూర్తవకుండానే అయితే కేంద్రం జోక్యం వుండదు అని అంతకంటే గట్టిగా చెప్పడం మాములుగా జరిగేది కాదు. నిజంగా వ్యతిరేకమైతే రెండో భాగం ఎక్కువగా నొక్కి చెప్పడం జరగదు. చంద్రబాబు ప్రభుత్వ హయాంలో ఒక రాజధాని వున్నప్పుడు ఏ విధంగా అవినీతిపై పోరాడామో ఇప్పుడు మూడు రాజధానులోనూ అవినీతి జరిగితే పోరాడతామని రాం మాధవ్‌ అన్నారు. అప్పుడు తామూ ఆ నిర్ణయంలో నిర్వహణలో భాగమని బిజెపి నేతలు ఎప్పుడూ మర్చిపోతుంటారు.
వాస్తవానికి సోము వీర్రాజు పగ్గాలు చేపట్టాక చర్చ ఎక్కువగా ఆయన నాయకత్వం భవిష్యత్‌ వ్యూహల గురించి కాక రాజధాని మార్పుపైనే కేంద్రీకృతమైందంటే దానికి కారణం ఆయన, అంతకు మించి ఆ పార్టీ ద్వంద్వ రాజకీయం మాత్రమే. చివరి రైతులకు న్యాయం జరిగే వరకూ తాము కట్టుబడి వుంటామని లేదంటే 2024లో అధికారంలోకి వచ్చి న్యాయం చేస్తామని వారు చెబుతున్నారు. జనసేనతో కలిసి అధికారంలోకి రావడం గురించి తరచూ మాట్లాడుతున్నారు. మెగాస్టార్‌ చిరంజీవి కూడా అందుకు గొంతు కలపడం మరో విశేషం. ప్రాంతీయ పార్టీలన్నీ కుటుంబ ప్రధానమైనవని వ్యక్తిగత నిర్నయాలను బట్టి నడుస్తాయని చెప్పిన వీర్రాజు తాము మోడీ తత్వాలను స్థాపించడానికి పనిచేస్తామని చెప్పడం విడ్డూరం. మరోసారి మూడు రాజధాలను శంకుస్థాపనకు ప్రధానిమోడీ వస్తారని వైసీపీ ప్రభుత్వం చేసే ప్రచారం నిజం కాకపోవచ్చని మాలాంటి వారు చెప్పాడమే గాని బిజెపి నేతలు నోరు మెదపలేదు. మరో వైపున చంద్రబాబు నాయుడు అయోధ్యనూ అమరావతిలా పోల్చి మాట్లాడుతూ బిజెపి ఎజెండా తాను హైజాక్‌ చేసే ప్రయత్నానికి దిగారు. వైసీపీ కూడా సూటిగా బిజెపిని విమర్శించిన దాఖలాలు ఇంతవరకూ లేవు. జనసేన నేరుగానే జట్టుకట్టింది. ఈ విధంగా మూడు ప్రాంతీయ పార్టీలు బిజెపికి అనుకూలంగా వుండటం వారి పని తేలిక చేస్తున్నది. ప్రత్యేక హోదా నిరాకరణ నిధులు, విభజన సమస్య విషయంలో నిర్లక్ష్యం మరుగునపరుస్తున్నది. ఎన్నిక ముందు ధర్మయుద్ధం చేసిన చంద్రబాబు ఇప్పుడు అవసరాన్ని మించి బిజెపినీ కొనియాడుతుంటే వైసీపీ నేతలు ఆ పార్టీని విమర్శించాలంటే అందులో చేరిన టిడిపి వారిని అడ్డంపెట్టుకునిగాని మాట్లాడలేకపోతున్నారు.
ఏపీ విషయంలో మోడీ ప్రభుత్వం వ్యవహరించిన తీరుపై ప్రజల్లో నిరసనలు వుండి... ఇప్పుడు రాజధాని సమస్యలోనూ వారి మాట గారడీ చూస్తున్నారు. బిజెపి పునాది చాలా నామమాత్రం కాగా... వారు ఆకర్షణశక్తిగా భావిస్తున్న జనసేనాని పవన్‌ కళ్యాణ్‌ గత ఎన్నికల్లో ఘోరంగా దెబ్బ తిన్నారు. ఉత్తరాది తరహా మత రాజకీయాలు ఏపీలో చలామణి కావడం కష్టం. ఇన్ని ప్రతికూలతల మధ్య తాము 2024 ఎన్నికలో గెలిచేస్తామని ఇప్పటినుంచి చెప్పుకోవడం ప్రచారానికి పనికి రావచ్చు గాని ప్రయోజనం శూన్యం.
telakapalli ravi : amaravati kaadu,adhikaaramvaipe bijepi chuupu -
telakapalli ravi : amaravati kaadu,adhikaaramvaipe bijepi chuupu
Aug 12, 2020 05:05 PM
apy bijepi noothana adhyakshudu somu veerraju pramaana sweekaaramlo aa party jaateeya netha ramemaadhave tama rajakeeya vyuhanni suutigaanee cheppesaaru. veerraajuto sahaa itara naayakula maatu kuudaa 2024 ennika gurinche ekkuvagaa nadichayi tappa amaravati gurinchi kaadu. rajadhani maarpunaku memu vyatirekam antuu aavaakyam poortavakundaane ayithe kendram jokyam vundadu ani antakante gattigaa cheppadam maamulugaa jarigedi kaadu. nijamgaa vyatirekamaite rendo bhagam ekkuvagaa nokki cheppadam jaragadu. chandrababu prabhutva hayamlo oka rajadhani vunnappudu e vidhamgaa avineetipai poradamo ippudu moodu raajadhaanuloonuu avineeti jarigithe poraadataamani raam madhave annaru. appudu taamuu aa nirnayamlo nirvahanalo bhagamani bijepi nethalu eppuduu marchipotuntaaru.
vaastavaaniki somu veerraju paggaalu chepattaka charcha ekkuvagaa aayana naayakatvam bhavishyathm vyuhala gurinchi kaaka rajadhani maarpupaine kendreekrutamaindante daaniki kaaranam aayana, antaku minchi aa party dwandva rajakeeyam matrame. chivari raitulaku nyaayam jarige varakuu taamu kattubadi vuntaamani ledante 2024loo adhikaaramloki vachi nyaayam chestamani vaaru chebutunnaru. janasenatho kalisi adhikaaramloki ravadam gurinchi tarachuu maatlaadutunnaaru. megastorky chiranjeevi kuudaa anduku gontu kalapadam maro visesham. praantiiya paartiilannii kutumba pradhaanamainavani vyaktigata nirnayaalanu batti nadustaayani cheppina veerraju taamu mody tatvaalanu sthaapinchadaaniki panichestaamani cheppadam vidduram. marosari moodu raajadhaalanu sankusthaapanaku pradhanimodi vastaarani vicp prabhutvam chese prachaaram nijam kakapovachani malanti vaaru cheppadame gaani bijepi nethalu noru medapaledu. maro vaipuna chandrababu nayudu ayodhyanuu amaravatila polchi maatlaadutuu bijepi ezenda taanu haizoky chese prayatnaaniki digaaru. vicp kuudaa suutigaa bijepini vimarsinchina daakhalaalu intavarakuu levu. janasena nerugaane jattukattindi. ee vidhamgaa moodu praantiiya paarteelu bijepiki anukuulamgaa vundatam vaari pani telika chestunnadi. pratyeka hoda niraakarana nidhulu, vibhajana samasya vishayamlo nirlakshyam marugunaparustunnadi. ennika mundu dharmayuddham chesina chandrababu ippudu avasaraanni minchi bijepini koniyaadutunte vicp nethalu aa paartiini vimarsinchaalante andulo cherina tidipi vaarini addampettukunigaani matladalekapotunnara.
apy vishayamlo mody prabhutvam vyavaharinchina teerupai prajallo nirasanalu vundi... ippudu rajadhani samasyaloonuu vaari maata garady chustunnaru. bijepi punaadi chala namamatram kaga... vaaru aakarshanasaktigaa bhaavistunna janasenani pavan kalyan gatha ennikallo ghoramgaa debba tinnaru. uttaraadi taraha matha rajakeeyaalu epeelo chalamani kaavadam kashtam. inni pratikuulatala madhya taamu 2024 ennikalo gelichestamani ippatinunchi cheppukovadam prachaaraaniki paniki raavacchu gaani prayojanam shoonyam.